《送李荣甫知事迁淮西 其二》
元代·许谦

淮水出桐柏，浙江发东阳。期会至沧海，千里遥相望。

源澄挠不浊，水德固可量。愿将此清泠，溥施彼一方。

作者简介：（1270—1337）金华人，字益之，号白云山人。幼孤，力学。从金履祥学，尽得其奥。教授乡里，不应辟举。居东阳八华山，学者争往从之。四方之士，以不及门为耻。或访以典礼政事，闻者无不厌服。卒谥文懿。有《读书传丛说》、《诗名物钞》、《白云集》等。